
PASIŪLYMAS
DĖL NEKILNOJAMOJO TURTO MOKESČIO ĮSTATYMO NR. X-233
PAKEITIMO ĮSTATYMO PROJEKTO NR. XVP-437(2)

	Argumentai:
Įsigaliojus naujam Nekilnojamojo turto (NT) mokesčio įstatymui didžiausių NT mokėtojų mokestis už NT sumažėtų beveik 3 kartus. Todėl net įvedus 2% tarifą bendros mokestinės vertės daliai viršijančiai 1000 000 eurų, NT mokestis (lyginant su šiandien mokamu) vis tiek būtų mažesnis.
Pasiūlymas:
Pakeisti Įstatymo projekto 6 straipsnio 6 dalį ir ją išdėstyti taip:
[bookmark: part_c0b72986405445889d7f2194bfb5ed83]6 straipsnis. Mokesčio tarifai
[bookmark: part_76d837c8848545f59ddebd9d6ead322a]„6. Fiziniams asmenims nuosavybės teise priklausančių ar jų įsigyjamų, išskyrus pagrindinį gyvenamąjį būstą, vienbučių, dvibučių, daugiabučių, įvairių socialinių grupių, gyvenamųjų (butų), mėgėjų sodų, garažų, gyvūnams auginti, žemės ūkio produkcijai tvarkyti, augalams auginti, pagalbinio ūkio, mokslo, religinių, asmeninio poilsio, viešojo poilsio paskirties pastatų (patalpų) ir inžinerinių statinių (įskaitant žuvininkystės statinius) bendros mokestinės vertės daliai:
[bookmark: part_f45a5e2db71d4fbd9114f4cf6830fbb7]1) neviršijančiai 50 000 eurų, taikomas 0 procentų mokesčio tarifas;
[bookmark: part_5ce50d1b884941f68584ff9adc5c7abe]2) viršijančiai 50 000 eurų, tačiau neviršijančiai 200 000 eurų, taikomas 0,1 procento mokesčio tarifas;
[bookmark: part_9c93593947164e678d9d3ffcda6fd231]3) viršijančiai 200 000 eurų, tačiau neviršijančiai 400 000 eurų, taikomas 0,2 procento mokesčio tarifas;
[bookmark: part_4bcf825d28424fe0a44b182952a30788]4) viršijančiai 400 000 eurų, tačiau neviršijančiai 600 000 eurų, taikomas 0,5 procento mokesčio tarifas;
[bookmark: part_b9b9eefef8cb42a58d25f369b2a102a1][bookmark: part_509a2d12de4c4ac9bb43b04048f71718]5) viršijančiai 600 000 eurų, tačiau neviršijančiai 1000 000 eurų, taikomas 1 procento mokesčio tarifas.;
6) viršijančiai 1000 000 eurų, taikomas 2 procentų mokesčio tarifas.“




Teikia:
Seimo narys                                                                                                   Algirdas Sysas      
                                                               

